แอตลาสแอร์

**แอตลาสแอร์** () เป็นสายการบินขนส่งสินค้าและสายการบินเช่าเหมาลำหลักของสหรัฐอเมริกา และผู้ให้เช่าอากาศยานซึ่งมีฐานที่ตั้งอยู่ในไวต์เพลนส์ รัฐนิวยอร์ก เป็นบริษัทสาขาที่ถือหุ้นทั้งหมดโดยแอตลาสแอร์เวิลด์ไวด์โฮลดิงส์ แอตลาสแอร์เป็นผู้ดำเนินการโบอิง 747 รายใหญ่ที่สุดในโลก โดยมีเครื่องบินรุ่นนี้อยู่ในฝูงบิน 61 ลำ ใน ค.ศ. 2021 สายการบินมีพนักงาน 4,056 คนและให้บริการไปยังจุดหมายปลายทางทั่วโลกมากกว่า 300 แห่ง

## ประวัติ

ใน ค.ศ. 1992 แอตลาสแอร์ เริ่มดำเนินการเมื่อไมเคิล ชอว์ดรี ผู้ก่อตั้งสายการบิน เริ่มให้เช่าเครื่องบินแก่สายการบินต่าง ๆ

ใน ค.ศ. 1993 ไชนาแอร์ไลน์ ลูกค้ารายแรก ได้เริ่มดำเนินการกับแอตลาสแอร์ โดยใช้เครื่องบินหนึ่งลำภายใต้ข้อตกลง ACMI (Aircraft, Crew, Maintenance, and Insurance) หรือการเช่าเครื่องบินพร้อมลูกเรือ ช่างซ่อมบำรุง และประกันภัย ภายใน ค.ศ. 1995 แอตลาสแอร์เริ่มมีการซื้อขายในตลาดหลักทรัพย์ ใน ค.ศ. 1997 แอตลาสสั่งซื้อโบอิง 747-400F ใหม่ 10 ลำและสั่งซื้อเพิ่มอีกสองลำใน ค.ศ. 1998

เมื่อวันที่ 30 มกราคม ค.ศ. 2004 แอตลาสแอร์เวิลด์ไวด์ยื่นขอการพิทักษ์ทรัพย์ตามมาตรา 11 ในเดือนกรกฎาคม ค.ศ. 2004 บริษัทแม่เสร็จสิ้นแผนการปรับโครงสร้างและพ้นจากการพิทักษ์ทรัพย์ตามมาตรา 11

ใน ค.ศ. 2006 แอมเนสตี้ อินเตอร์เนชั่นแนลออกรายงานว่าด้วยการส่งมอบผู้ต้องขังนอกประเทศตามกระบวนการพิเศษ โดยระบุว่าแอตลาสแอร์เป็นหนึ่งในสายการบินที่รัฐบาลสหรัฐใช้ในการส่งตัวผู้ถูกควบคุมตัว ซึ่งเป็นแรงบันดาลใจให้กับเพลง "Atlas Air" ที่บันทึกโดยวงแมสซีฟแอตแทก สำหรับอัลบั้ม *[[Heligoland (อัลบั้ม)|Heligoland]]* ในปค.ศ. 2007 แอตลาสแอร์เริ่มทำสัญญาฝึกอบรมระยะเวลาหลายปีกับกองทัพอากาศสหรัฐเพื่อฝึกอบรมนักบินของแอร์ฟอร์ซวัน สัญญานี้ยังรวมถึงการฝึกอบรมสำหรับกองบินลำเลียงทางอากาศประธานาธิบดี (Presidential Airlift Group) โครงการนี้ได้รับการต่ออายุหลายครั้งและยังคงมีผลอยู่จนถึง ค.ศ. 2022

ในเดือนมีนาคม ค.ศ. 2010 แอตลาสแอร์ได้รับสัญญาให้ดำเนินการบินโบอิง ดรีมลิฟเตอร์ (ชื่ออย่างเป็นทางการคือโบอิง 747 ลาร์จคาร์โกเฟรตเตอร์) เพื่อขนส่งชิ้นส่วนเครื่องบินให้แก่โบอิงจากซัพพลายเออร์ทั่วโลก โดยเริ่มดำเนินการในเดือนกันยายน ค.ศ. 2010 ภายใต้สัญญา CMI (Crew, Maintenance, and Insurance) ใน ค.ศ. 2011 แอตลาสแอร์ได้รับมอบโบอิง 747-8 เฟรตเตอร์ (โบอิง 747-8F) ลำแรกในทวีปอเมริกาเหนือ

เมื่อวันที่ 7 เมษายน ค.ศ. 2016 แอตลาสแอร์เวิลด์ไวด์โฮลดิงส์ได้เข้าซื้อกิจการของเซาเทิร์นแอร์ด้วยมูลค่า 110 ล้านดอลลาร์สหรัฐในข้อตกลงเงินสดทั้งหมด การทำธุรกรรมนี้รวมถึงเวิลด์ไวด์แอร์โลจิสติกส์กรุป อิงก์ และบริษัทปฏิบัติการย่อยสองแห่ง เซาเทิร์นแอร์ อิงก์ และฟลอริดาเวสต์อินเตอร์เนชันแนลแอร์เวย์ อิงก์ เมื่อวันที่ 5 พฤษภาคม ค.ศ. 2016 แอมะซอนด็อตคอมและแอตลาสแอร์ได้ประกาศข้อตกลงให้แอมะซอนด็อตคอมเช่าโบอิง 767 จำนวน 20 ลำเพื่อสนับสนุนการเติบโตของบริการขนส่งสินค้าทางอากาศใหม่ของแอมะซอน ซึ่งมีชื่อแบรนด์ว่าแอมะซอนแอร์ ข้อตกลงนี้ยังรับประกันสิทธิ์ให้แอมะซอนสามารถซื้อหุ้นได้สูงสุดถึง 30% ในบริษัทในช่วงเจ็ดปีข้างหน้า ภายใต้ข้อตกลงดังกล่าวแอตลาสแอร์ อิงก์จะจัดหาเครื่องบินและบริการ CMI เป็นเวลาเจ็ดปี การเคลื่อนไหวนี้เกิดขึ้นหลังข้อตกลงที่คล้ายกันของแอมะซอนกับกลุ่มบริการขนส่งทางอากาศ (Air Transport Services Group) สำหรับเครื่องบิน 20 ลำ ซึ่งจะใช้แบรนด์แอมะซอนแอร์เช่นกัน ในเดือนมีนาคม ค.ศ. 2017 แอตลาสแอร์เวิลด์ไวด์โฮลดิงส์ได้ปิดกิจการฟลอริดาเวสต์อินเตอร์เนชันแนลแอร์เวย์และยกเลิกใบรับรองการดำเนินงาน

ในเดือนมกราคม ค.ศ. 2021 แอตลาสแอร์ประกาศซื้อ 747-8F เพิ่มอีกสี่ลำจากโบอิง ซึ่งจะเป็น 747 สี่ลำสุดท้ายที่จะถูกสร้างขึ้น เครื่องบินเหล่านี้มีกำหนดส่งมอบใน ค.ศ. 2022 ซึ่งเป็นปีที่โบอิงวางแผนยุติโครงการผลิต 747 วันที่ 17 พฤศจิกายน 2021 แอตลาสแอร์และเซาเทิร์นแอร์ได้รวมกิจการและเปลี่ยนผ่านสู่การใช้ใบรับรองการดำเนินงานเพียงใบเดียว วันที่ 4 สิงหาคม ค.ศ. 2022 แอตลาสตกลงที่จะถูกซื้อกิจการโดยกลุ่มนักลงทุนในราคา 3.2 พันล้านดอลลาร์

เมื่อวันที่ 31 มกราคม ค.ศ. 2023 สายการบินได้รับมอบ 747 ลำที่ 1,574 และเป็นลำสุดท้ายที่ผลิต ซึ่งเป็น 747-8F ทะเบียน N863GT ในฐานะ 747 ลำสุดท้ายที่ผลิตโดยโบอิง เครื่องบินลำนี้จึงมีสติกเกอร์รูปโจ ซัตเทอร์ ผู้ออกแบบ 747 อยู่ที่ด้านหน้าฝั่งขวาและมีข้อความว่า "forever incredible" พนักงานและผู้บริหารของโบอิงจำนวนมาก รวมถึงผู้ที่เป็นส่วนหนึ่งของ "Incredibles" (ผู้ที่ทำงานใน 747 ต้นแบบลำแรก) ได้มารวมตัวกันที่โรงงานเอเวอเร็ตต์ของโบอิงเพื่ออำลาเครื่องบินลำสุดท้ายนี้

## การดำเนินงาน
แอตลาสแอร์มีสำนักงานใหญ่ตั้งอยู่ในไวต์เพลนส์ รัฐนิวยอร์ก และมีศูนย์ปฏิบัติการการบินตั้งอยู่ที่เมืองเออร์แลงเจอร์ รัฐเคนทักกี สายการบินให้บริการเที่ยวบินในรูปแบบเอซีเอ็มไอและเที่ยวบินเช่าเหมาลำให้กับสายการบิน ผู้ประกอบการขนส่งด่วน บริษัทตัวแทนขนส่งสินค้า นายหน้าเช่าเหมาลำ ผู้ส่งสินค้าทั่วโลก และกองทัพสหรัฐอเมริกา รวมถึงการให้เช่าเครื่องบินขนส่งสินค้าแบบแห้ง แอตลาสแอร์มีการดำเนินงานทั่วโลกในแอฟริกา เอเชียแปซิฟิก ยุโรป ตะวันออกกลาง อเมริกาเหนือ และอเมริกาใต้ สายการบินมีลูกเรือประจำการอยู่ที่แองเคอริจ, ชิคาโก–โอแฮร์, ซินซินแนติ, ลอสแอนเจลิส, เมมฟิส, ไมอามี, นิวยอร์ก–เจเอฟเค, ออนแทรีโอ รัฐแคลิฟอร์เนีย, และแทมปา

ณ ปลายปี 2023 แอตลาสแอร์ได้ดำเนินการเที่ยวบินเอ็มเอสซีแอร์คารโกในนามของเมดิเตอร์เรเนียนชิปปิงคอมปะนี (เอ็มเอสซี) โดยเอ็มเอสซีจะเป็นเจ้าของเครื่องบินและสวมลวดลายของเอ็มเอสซี

### การดำเนินงานขนส่งผู้โดยสาร
ใน ค.ศ. 2010 แอตลาสแอร์เริ่มดำเนินการบริการเช่าเหมาลำส่วนตัวระดับพรีเมียมสำหรับสมาคมพลังงานสหรัฐ–แอฟริกา (U.S.-Africa Energy Association) ร่วมกับซันแอร์ โดยให้บริการเช่าเหมาลำด้วยโบอิง 747-400 ที่ปรับแต่งเองสองลำซึ่งจัดหาโดยซันแอร์ เครื่องบินเหล่านี้ได้รับการปรับห้องโดยสารให้รองรับผู้โดยสารได้ 189 คน ในรูปแบบที่นั่งแบบสามชั้น บริการเช่าเหมาลำนี้เป็นที่รู้จักในชื่อ "ฮิวสตันเอ็กซ์เพรส" ซึ่งรวมถึงเที่ยวบินตรงระหว่างฮิวสตันและลูอันดา ประเทศแองโกลา จำนวนสามเที่ยวบินต่อสัปดาห์ ในปี 2017 แอตลาสแอร์เป็นผู้ให้บริการเช่าเหมาลำให้กับทีมแจ็กสันวิลล์จากัวร์ส ณ ปี 2021 แอตลาสแอร์เป็นเจ้าของฝูงบินเครื่องบินโดยสาร 747 และ 767 จำนวน 10 ลำที่พร้อมให้เช่าในตลาดเช่าเหมาลำผู้โดยสาร

## ฝูงบิน
ณ เดือนตุลาคม ค.ศ. 2025 แอตลาสแอร์มีเครื่องบินประจำการในฝูงบินดังนี้:

แอตลาสแอร์มีอายุฝูงบินเฉลี่ย 20.8 ปี

## อุบัติเหตุและอุบัติการณ์สำคัญ
* 24 มกราคม ค.ศ. 2005: แอตลาสแอร์ เที่ยวบินที่ 8995 ดำเนินการด้วยโบอิง 747-212บีเอสเอฟ ทะเบียน N808MC เกิดไถลออกนอกทางวิ่งที่ท่าอากาศยานดึสเซิลดอร์ฟ เนื่องจากความบกพร่องในการหยุดเครื่อในสภาวะหิมะปลกคุลมทางวิ่ง ภายหลังเครื่องบินได้ถูกปลดประจำการไป
* 23 กรกฎาคม ค.ศ. 2006: แอตลาสแอร์ เที่ยวบินที่ 6972: เกิดเหตุใกล้เชี่ยวชนกันระหว่างโบอิง 747-47ยูเอฟทะเบียน N418MC และยูไนเต็ดแอร์ไลน์ เที่ยวบินที่ 1015 ดำเนินการด้วยโบอิง 737-300 โดยเที่ยวบินของยูไนเต็ดได้รับคำสั่งขึ้นบินขณะที่เครื่องบินของแอตลาสแอร์ยังคงอยู่บนทางวิ่งนั้นอยู่
* 2 กุมภาพันธ์ ค.ศ. 2008: เกิดเหตุสินค้าบนเครื่อบินโบอิง 747-2ดี7บี ทะเบียน N527MC ได้เคลื่อนออกจากตำแหน่งขณะขึ้นบินจากท่าอากาศยานโลเมและพุ่งเข้ากับผนังกั้นจนได้รับควมเสียหายอย่างหนัก เครื่องบินถูกปลดประจำการไปในที่สุด
* กุมภาพันธ์ ค.ศ. 2010: ฝาครอบบางส่วนของแฟลป (flap) บนปีกเครื่องบินโบอิง 747 ของแอตลาสแอร์เกิดหลุดออกขณะลงจอดที่ไมอามี รัฐฟลอริดา เมื่อวันที่ 17 พฤษภาคม ค.ศ. 2010 เหตุการณ์ที่คล้ายกันนี้เกิดขึ้นเมื่อส่วนหนึ่งของแฟลปด้านในปีกขวาของเครื่องบินแอตลาส 747 หลุดออกจากเครื่องบิน องค์การบริหารการบินแห่งชาติ (เอฟเอเอ) ได้กล่าวหาว่าสายการบินมีการบำรุงรักษาที่ไม่เหมาะสม จึงได้เสนอให้ปรับสายการบินเป็นเงินประมาณ 
* 23 กุมภาพันธ์ ค.ศ. 2019: แอตลาสแอร์ เที่ยวบินที่ 3591 ดำเนินการด้วยโบอิง 767-375อีอาร์(บีซีเอฟ) ทะเบียน N1217A ได้ตกลงสู่อ่าวทรินิตีใกล้ฮิวสตัน[ขณะร่อนลงจอดที่ท่าอากาศยานจอร์จบุชอินเตอร์คอนติเนนตัล ส่งผลให้ผู้โดยสารและลูกเรือทั้งสามคนเสียชีวิต คณะกรรมการความปลอดภัยการขนส่งแห่งชาติ (เอ็นทีเอสบี) ระบุว่าอุบัติเหตุในครั้งนี้เกิดจากความผิดพลาดของนักบินและการสูญเสียการรับรู้เชิงพื้นที่ และยังพบว่านักบินทั้งสองคนประสบปัญหาในการฝึกอบรมอย่างมาก เอ็นทีเอสบียังวิพากษ์วิจารณ์แนวทางการจ้างงานของแอตลาสแอร์อีกด้วย

## อ้างอิง

## แหล่งข้อมูลอื่น
*
*

หมวดหมู่:สายการบินขนส่งสินค้า
หมวดหมู่:สายการบินเช่าเหมาลำ
หมวดหมู่:สายการบินสัญชาติอเมริกัน
หมวดหมู่:สายการบินที่ก่อตั้งในปี พ.ศ. 2535
หมวดหมู่:บริษัทอเมริกันที่ก่อตั้งในปี พ.ศ. 2535
หมวดหมู่:สมาชิกสายการบินเพื่ออเมริกา
หมวดหมู่:บริษัทที่ตั้งอยู่ในเพอร์เชส รัฐนิวยอร์ก
หมวดหมู่:บริษัทที่ยื่นฟ้องล้มละลายตามมาตรา 11 ในปี พ.ศ. 2547
หมวดหมู่:บริษัทที่เกี่ยวข้องกับสงครามกาซา